CELEX: 62011CA0329
Language: lt
Date: 2011-12-06 00:00:00
Title: Byla C-329/11: 2011 m. gruodžio 6 d. Teisingumo Teismo (didžioji kolegija) sprendimas byloje ( Cour d'appel de Paris (Prancūzija) prašymas priimti prejudicinį sprendimą) Alexandre Achughbabian prieš Marnos slėnio (Val-de-Marne) prefektą (Laisvės, saugumo ir teisingumo erdvė — Direktyva 2008/115/EB — Bendros neteisėtai šalyje esančių trečiųjų šalių piliečių grąžinimo taisyklės ir procedūros — Nacionalinės teisės nuostata, pagal kurią neteisėto buvimo šalyje atveju nustatyta laisvės atėmimo bausmė ir bauda)

4.2.2012   
            
            
               LT
            
            
               Europos Sąjungos oficialusis leidinys
            
            
               C 32/12
            
         2011 m. gruodžio 6 d. Teisingumo Teismo (didžioji kolegija) sprendimas byloje (Cour d'appel de Paris (Prancūzija) prašymas priimti prejudicinį sprendimą) Alexandre Achughbabian prieš Marnos slėnio (Val-de-Marne) prefektą
   
   (Byla C-329/11) (1)
   
   (Laisvės, saugumo ir teisingumo erdvė - Direktyva 2008/115/EB - Bendros neteisėtai šalyje esančių trečiųjų šalių piliečių grąžinimo taisyklės ir procedūros - Nacionalinės teisės nuostata, pagal kurią neteisėto buvimo šalyje atveju nustatyta laisvės atėmimo bausmė ir bauda)
   2012/C 32/20
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour d'appel de Paris
   
   
      Šalys pagrindinėje byloje
   
   
      Ieškovas: Alexandre Achughbabian
   
      Atsakovas: Marnos slėnio (Val-de-Marne) prefektas
   
      Dalykas
   
   Prašymas priimti prejudicinį sprendimą — Cour d'appel de Paris — 2008 m. gruodžio 16 d. Europos Parlamento ir Tarybos direktyvos 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse (OL L 348, p. 98) išaiškinimas — Nacionalinės teisės nuostatos, kurioje numatyta laisvės atėmimo bausmė trečiosios šalies piliečiui vien dėl tos priežasties, kad jis neteisėtai atvyko į nacionalinę teritoriją ar neteisėtai joje gyvena, suderinamumas — Sulaikymas išsiuntimo iš šalies tikslais — Sulaikymo galimas neteisėtumas
   
      Rezoliucinė dalis
   
   2008 m. gruodžio 16 d. Europos Parlamento ir Tarybos direktyva 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse turi būti aiškinama taip, kad:
   
               —
            
            
               ji draudžia valstybės narės teisės nuostatą, pagal kurią neteisėtas buvimas šalyje užkardomas baudžiamosios teisės sankcijomis ir pagal kurią leidžiama trečiosios šalies piliečiui skirti laisvės atėmimo bausmę, nors šiam piliečiui, kuris minėtos valstybės narės teritorijoje yra neteisėtai ir nesutinka savanoriškai išvykti iš šios šalies teritorijos, nebuvo taikytos direktyvos 8 straipsnyje nustatytos priverstinės priemonės ir jo, jei jis yra sulaikytas, kad būtų parengtas ir įvykdytas išsiuntimas, maksimalus sulaikymo terminas dar nėra pasibaigęs, ir
            
         
               —
            
            
               nedraudžia tokio teisės akto, jei juo leidžiama trečiosios šalies piliečiui, kuriam taikyta direktyvoje nustatyta grąžinimo procedūra ir kuris minėtoje teritorijoje yra neteisėtai be pateisinamos priežasties nebūti grąžintam, skirti laisvės atėmimo bausmę.
            
         
      (1)  OL C 298, 2011 10 8.